ИЗБОРНОМ ВЕЋУ

ФИЛОЗОФСКОГ ФАКУЛТЕТА

универзитета У БЕОГРАДУ

Одлуком Изборног већа Филозофског факултета од 16.05.2019. године изабрани смо у комисију за припрему реферата о кандидатима за избор у звање АСИСТЕНТА за ужу научну област ИСТОРИЈА ЛИКОВНИХ УМЕТНОСТИ И АРХИТЕКТУРЕ, са 50% пуног радног времена на одређено време од три године.

На конкурс објављен у Огласним новинама Националне службе за запошљавање „Послови“ дана 22. 05. 2019. пријавио се један кандидат Ирена Ћировић. На основу приложене документације, а поштујући услове и критеријуме за избор у звање асистента наведене у конкурсу и ближе одређене Статутом Филозофског факултета, подносимо следећи:

ИЗВЕШТАЈ

*Кандидат Ирена Ћировић предала je* Пријаву на конкурс, Биографију, Библиографију научних радова и учешћа на научним скуповима и другим активностима у научној заједници и копије ауторских радова за процену научног доприноса. *Комисија закључује да је пријава овог кандидата потпуна, па о њој даје своје мишљење.*

1. Биографски подаци

Ирена Ћировић дипломирала je 2005. године на Одељењу за историју уметности Филозофског факултета у Београду, са темом *Иконостас цркве Свете Тројице у Извору код Босилеграда* и просечном оценом студирања 9,29. Године 2007. добила је награду фонда „Проф. др Катарина Амброзић“. Награда је обухватила стипендију за вишемесечни студијски боравак у Паризу. Стипендију Министарства просвете Републике Србије за мастер студије на Филозофском факултету у Београду добила је 2008. Мастер студије завршила је на Одељењу за историју уметности 2008. са просечном оценом 10,00 и темом мастер рада *Женска побожност и визуелна култура у српским храмовима средине 19. века*. Похађа докторске студије Одељења за историју уметности Филозофског факултета у Београду, са пријављеном темом докторске дисертације *Представе жена у српској визуелној култури друге половине 19. века*. Просечна оцена на докторским студијама је 10,00. У Историјском институту ангажована од 1. новембра 2011. као истраживач-сарадник, на пројекту *Од универзалних царстава ка националним државама: друштвене и политичке промене на Балкану од XVI до почетака XX века* (евид. бр. 177030). Ирена Ћировић је у периоду између 2016. и 2019. радила као асистент на Одељењу за историју уметности Филозофског факултета у Београду са 50% пуног радног времена.

2. Наставна активност

Ирена Ћировић је учествовала у извођењу наставе, држала је вежбе на предметима основних студија *Форме и функције српске уметности и визуелне културе новог века, Српска уметност новог века II* и *Визуелна култура Балкана у 19. веку*. Уз рад са студентима на вежбама, Ирена Ћировић помагала је и у организовању стручне праксе из наведених предмета, које су се одржале на подручју града Пирота током 2017. и 2018, и града Ниша у 2019. години.

Ирена Ћировић је веома посвећена педагошком раду. У припреми и држању наставе, као и при консултацијама показује изузетну припремљеност, јасно излагање наставног градива, способност комуникације и активно помаже студентима у упознавању са најсавременијом литературом и одговарајућим ликовним материјалом.

3. Научни рад

Ирена Ћировић је посвећена научном раду. Ангажована је као истраживач-сарадник на пројекту *Од универзалних царстава ка националним државама: друштвене и политичке промене на Балкану од XVI до почетака XX века* (евид. бр. 177030) при Историјском институту у Београду.

О квалитету научног рада Ирене Ћировић сведоче њени објављени научни радови у научним часописима и тематским зборницима, као и учешће у научним скуповима и научним пројектима. У објављеним радовима јасно се види да је кандидаткиња у потпуности овладала научно-истраживачком методологијом.

Од њених објављених научних радова издвајамо:

**а) I. Ćirović, *Ottoman Woman, Agency and Power: Melek Hanim in Belgrade 1847-1848*, in: *Belgrade 1521-1867*, eds. in chief SrđanRudić, Selim Aslantaş; ed. Dragana Amedoski, Belgrade: The Institute of History: Yunus Emre Enstitüsü, Turkish Cultural Centre, 2018, 363-382.**

Ирена Ћировић је усмерена ка проучавању женске културе на подручју Србије у XIX веку. Један од важних и недовољно истражених проблема је улога османских жена у култури Београда и Србије. На примеру Мелек Хануме, Ирена Ћировић указала је на османску мемоарску грађу као важан извор за проучавање Београда у XIX веку, а од посебног значаја из перспективе женског гласа као раритетног у историјским наративима.

У раду су испитане позиције моћи и могућности јавног деловања угледне припаднице османске заједнице у Србији, као и културне визуре грађене са елитне позиције. Као посебан аспект женског ангажовања анализирана је дипломатска улога у ондашњим османско-српским односима.

**б)** **И. Ћировић, *Између моде и нације: национални костим и репрезентација кнегиња и краљица у Србији 19. века*, у: *Држава и политике управљања (18-20. век)*, ур. Петар В. Крестић, Београд 2017, 279-301.**

Важан и недовољно истражен проблем српске културе у XIX веку односи се на проучавање визуелног идентитета српских кнегиња и краљица. Ирена Ћировић је детаљно истражила улогу и креирање свечаног костима у репрезентацији кнегиња и краљица. Формулисани у ознакама националног, њихови костими били су једна од важнијих одредница у обликовању јавне појавности владарки.

**в)** Ирена Ћировић је написала и више прилога за Српски биографски речник и Српску енциклопедију (И. Ћировић, *Николић Ана*, *Нићифор (Ћор-Нићифор)*, *Оберкнежевић Илија*, Српски биографски речник, књ. 7, Мл-Пан, Нови Сад: Матица српска, 2018, 404, 515, 587-588; И. Ћировић, *Гргетег*, Српска енциклопедија, том 3, књ. 1, Г – Демографски преглед, Нови Сад: Матица српска; Београд: Српска академија наука и уметности: Завод за уџбенике, 2018, 574-576). Такође је аутор критичких приказа књига, објављених у Историјском часопису Историјског института Београд (И. Ћировић, *Među nama: neispričane priče gej i lezbejskih života, Zbornik radova, urеdnici Jelisaveta Blagojević i Olga Dimitrijević, Hartefakt Fond, Beograd 2013, 454 str*., Историјски часопис 65 (2016), 548 - 554; И. Ћировић, *Ненад Макуљевић, Османско-српски Београд: визуелност и креирање градског идентиета (1815-1878), TOPY, Београд 2015, 251 стр.*, Историјски часопис 65 (2016), 511 - 518)

Ирена Ћировић учествовала је на више домаћих и међународних научних скупова: *Критичка историја визуелног преиначавања јавних простора Београда (XIX-XXI век) II*, конференција одржана новембра 2016. у Београду, у организацији Центра за визуелну културу Балкана и Одељења за историју уметности; међународна конференција *Creating Memories in Early Modern and Modern Art and Literature*, одржана марта 2017. у организацији Филозофског факултета Универзитета у Београду, Центра за визуелну културу Балкана, Моше Давид Гаон центра за Ладино културу, Бен Гурион универзитета и Центра за хебрејску књижевност; међународна конференција *Orientalism and the Balkans*, одржана марта 2017. у Софији, у организацији Sofia City Art Gallery; међународна конференција *Belgrade 1521-1867*, у организацији Историјског института Београд и Yunus Emre Enstitüsü, одржана септембра 2017. у Београду; *Иконостас XIX и почетка XX века: савремена тумачења и проблеми заштите*, радионица одржана септембра 2018. у Народном музеју Ваљево, у организацији Завода за заштиту споменика културе Ваљево и Центра за визуелну културу Балкана Филозофског факултета Универзитета у Београду.

**Закључно мишљење комисије**:

Комисија констатује да Ирена Ћировић испуњава све прописане услове за избор у звање асистента. Поред формалне испуњености услова, кандидат Ирена Ћировић је на основу свог досадашњег рада показала способност истраживачког и научног рада, као и посвећеност проучавању историје ликовних уметности и архитектуре, а посебно српској уметности и визуелној култури XIX века.

**Комисији је зато задовољство да Изборном већу Филозофског факултета у Београду предложи избор Ирене Ћировић у звање асистента са 50% радног времена за ужу научну област Историја ликовне уметности и архитектуре**.

Београд 11. 07. 2019. ЧЛАНОВИ КОМИСИЈЕ:

др Ненад Макуљевић

редовни професор

Филозофски факултет у Београду

др Саша Брајовић

редовни професор

Филозофски факултет у Београду

др Љиљана Стошић, научни саветник

Балканолошки институт САНУ

Београд